**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.จังหวัดอ่างทอง)**

**ครั้งที่ 6/2559**

**วันพุธที่ 17 สิงหาคม 2559 เวลา 13.30 น.**

**ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอง**

-----------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง

2. นายปัญญา งานเลิศ ผู้ทรงคุณวุฒิด้านเศรษฐกิจ

3. นายปัญญา คำพรเหลือ ผู้ทรงคุณวุฒิด้านสังคม

4. นายยุทธนา แรกขึ้น แทน ปลัดจังหวัดอ่างทอง

5. นางสาวปัญจรัตน์ วัฒนถาวร ผู้อำนวยการกลุ่มงานศูนย์ดำรงธรรมจังหวัด ปฏิบัติราชการแทน

 หัวหน้าสำนักงานจังหวัดอ่างทอง

6. นางสาววิลาวรรณ พยาน้อย คลังจังหวัดอ่างทอง

5. นางอุษณีย์ จันทราภิรมย์ แทน เกษตรและสหกรณ์จังหวัดอ่างทอง

6. นางสุรัสวดี  สว่างแจ้ง แทน อุตสาหกรรมจังหวัดอ่างทอง

7. นางสาวกรกนก นะระแสน แทน พาณิชย์จังหวัดอ่างทอง

8. นายวีรยุทธ รวดเร็ว ประชาสัมพันธ์จังหวัดอ่างทอง

9. นางสาวรุ่งลัลนา  กีรติกุลธนาวัฒน์ แทน ท่องเที่ยวและกีฬาจังหวัดอ่างทอง

10. นายบุริศร์ กาบเครือ แทน ท้องถิ่นจังหวัดอ่างทอง

11. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

12. นางสาวชลทิพา ไตรพัฒน์ เลขาธิการหอการค้าจังหวัดอ่างทอง

13. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

14. นายสมพงษ์ คงแช่มดี เลขาธิการประธานสภาอุตสาหกรรมท่องเที่ยวจังหวัดอ่างทอง

15. นางสาววีรวรรณ จันทนเสวี ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด

 สำนักงานจังหวัดอ่างทอง

**ผู้ไม่มาประชุม**

1. นายสมฤกษ์ บัวใหญ่ รองผู้ว่าราชการจังหวัดอ่างทอง ติดราชการ

2. ผู้อำนวยการวิทยาลัยเทคนิคอ่างทอง ติดราชการ

3. ประธานสภาอุตสาหกรรมจังหวัดอ่างทอง ติดราชการ

4. เลขาธิการสภาอุตสาหกรรมจังหวัดอ่างทอง ติดภารกิจ

5. ประธานชมรมธนาคารจังหวัดอ่างทอง ติดภารกิจ

6. เลขานุการชมรมธนาคารจังหวัดอ่างทอง ติดภารกิจ

**ผู้เข้าร่วมประชุม**

1. นายทวีป ทองเนื้อแปด แทน นายแพทย์สาธารณสุขจังหวัดอ่างทอง

2. นางสาวโชตนา ลิ่มสอน แทน เกษตรจังหวัดอ่างทอง

3. นายวัลลภ บัวสะอาด แทน ปศุสัตว์จังหวัดอ่างทอง

4. นายธีรศานต์ ชัยพฤกษ์ แทน พลังงานจังหวัดอ่างทอง

5. นางบุญยิ่ง เทศน้อย พัฒนาการจังหวัดอ่างทอง

6. นายประพนธ์ ศิลปรัศมี แรงงานจังหวัดอ่างทอง

7. นางวิจิตรา พูลสวัสดิ์ แทน ประธานสภาเกษตรกรจังหวัดอ่างทอง

8. นายสุรเดช ศรีคำมูล แทน โยธาธิการและผังเมืองจังหวัดอ่างทอง

9. นายศักดิ์ดา บรรดาศักดิ์ นายอำเภอเมืองอ่างทอง

10. นายสุนันท์ แก้ววิมล แทน นายอำเภอวิเศษชัยชาญ

11. นายยศพนธ์ หอละเอียด แทน นายอำเภอโพธิ์ทอง

12. นายศักดิ์ดา พุกประเสริฐ แทน นายอำเภอป่าโมก

13. นายสมยศ วิชากร นายอำเภอไชโย

14. นายศักดิ์ชัย จันทร์เฉลิม แทน นายอำเภอแสวงหา

15. ว่าที่ร้อยโทอรรถชล ทรัพย์ทวี นายอำเภอสามโก้

16. นายวรพงศ์ เกตุดิษฐ์ นักวิเคราะห์นโยบายและแผน

17. นายสุณิชย์ มะลิทอง นักวิเคราะห์นโยบายและแผน

18. นางอารมณ์ จีนอ่อน พนักงานพิมพ์ ส 3 สำนักงานจังหวัดอ่างทอง

19. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

20. นางกฤติยา ศศะภูริ เจ้าหน้าที่วิเคราะห์และติดตามประเมินผล สำนักงานจังหวัดอ่างทอง

21. นางสาวรุ่งนภา อ้นไชยะ เจ้าหน้าที่วิเคราะห์และติดตามประเมินผล สำนักงานจังหวัดอ่างทอง

22. นายนิรันดร์ แก้วมณี เจ้าหน้าที่ธุรการ

**เปิดประชุมเวลา** 13.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** ตามที่กลุ่มจังหวัดภาคกลางตอนบน 2 กำหนดให้มีการจัดงาน “มหกรรมเจ้าพระยา – ป่าสัก EXPO 2016” ในระหว่างวันที่ 16 – 20 กรกฎาคม 2559 ณ วัดขุนอินทประมูล
 ตำบลอินทประมูล อำเภอโพธิ์ทอง จังหวัดอ่างทอง นั้น ผลการจัดงานฯประสบผลสำเร็จเป็น
 อย่างมากเนื่องจากได้รับความร่วมมือจากภาครัฐ และภาคเอกชน ส่งผลให้มีรายได้หมุนเวียน
 เฉลี่ย 200,000 บาท/วัน โดยในการจัดงานฯ ในปีต่อไปอาจจะใช้สถานที่ในการจัดงานที่
 จังหวัดชัยนาท

และขอขอบคุณทุกฝ่ายที่ร่วมกันจัดงานโครงการประชาสัมพันธ์การจัดงาน
 “รำลึก 110 ปี เสด็จประพาสต้นเมืองอ่างทอง” ซึ่งเป็นกิจกรรมที่ได้รับการตอบรับเป็น
 อย่างดีของคนในจังหวัดอ่างทอง ซึ่งเป็นการส่งเสริมรายได้ให้กับชาวจังหวัดอ่างทอง รายได้เฉลี่ย 600,000 บาท/วัน

**มติที่ประชุม** รับทราบ

 /ระเบียบวาระที่ ๒...

**ระเบียบวาระที่ ๒ เรื่องรับรองรายงานการประชุมคณะกรรมการร่วมภาครัฐและเอกชนเพื่อแก้ไขปัญหา ทางเศรษฐกิจจังหวัดอ่างทอง (กรอ.จังหวัดอ่างทอง) ครั้งที่ 5/๒๕๕9 เมื่อวันพฤหัสบดีที่ 19 มิถุนายน ๒๕59**

**ประธาน**  ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหา
 เศรษฐกิจ (กรอ.อท.) ครั้งที่ 5/๒๕๕9 เมื่อวันพฤหัสบดีที่ 19 มิถุนายน ๒๕59 ฝ่ายเลขานุการได้จัดทำรายงานการประชุมเสร็จแล้ว มีจำนวนทั้งสิ้น 9 หน้า และได้
 นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ“ระบบรับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ
 และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตาม
 นโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 15 ราย จากคณะกรรมการฯ จำนวน 23 ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม**  รับรองรายงานการประชุม

**ระเบียบวาระที่ 3 เรื่องสืบเนื่อง**

**3.1 ความคืบหน้าการทบทวนร่างกฎกระทรวงให้ใช้บังคับผังเมืองรวมจังหวัดอ่างทอง**

**โยธาธิการและผังเมืองจังหวัดอ่างทอง** ผลการดำเนินการ ขณะนี้ได้ประกาศเป็นกฎหมายใช้บังคับแล้ว
 ตามกฎกระทรวงให้ใช้บังคับผังเมืองรวมจังหวัดอ่างทอง พ.ศ. 2558 โดยประกาศใน ราชกิจจานุเบกษา เล่ม 132 ตอนที่ 121 ก วันที่ 17 ธันวาคม พ.ศ. 2558 มีผลใช้ บังคับตั้งแต่วันที่ ๑๗ ธันวาคม พ.ศ. 2558 เป็นต้นไป

 และได้มีการแต่งตั้งคณะกรรมการพิจารณาทบทวนร่างกฎกระทรวงให้ใช้บังคับ
 ผังเมืองรวมจังหวัดอ่างทอง เพื่อปรับปรุงแก้ไขร่างกฎกระทรวงฯ ควบคู่ไปกับการ
 ประกาศใช้กฎกระทรวง ตามข้อเสนอของคณะกรรมการร่วมภาครัฐและภาคเอกชนเพื่อ
 แก้ไขปัญหาเศรษฐกิจจังหวัดอ่างทอง (กรอ.อท.) โดยได้มีการจัดประชุมคณะกรรมการ
 พิจารณาทบทวนร่างกฎกระทรวง ให้ใช้บังคับผังเมืองรวมจังหวัดอ่างทอง เพื่อให้ความ
 คิดเห็นและข้อเสนอแนะในร่างผังเมืองรวมจังหวัดอ่างทอง (ฉบับปรับปรุง) ในวันอังคารที่ 15 ธันวาคม พ.ศ. 2558 และได้นำร่างกฎกระทรวงให้ใช้บังคับผังเมืองรวมจังหวัด
 อ่างทอง (ฉบับปรับปรุง) เสนอต่อคณะที่ปรึกษาผังเมืองรวมจังหวัดอ่างทอง เพื่อพิจารณา และให้ความเห็นเรียบร้อยแล้ว ในวันที่ 3 กุมภาพันธ์ พ.ศ. 2559 ขณะนี้ได้ดำเนินการ
 ปรับปรุงแก้ไขร่างกฎกระทรวงฯ ตามความเห็นของคณะที่ปรึกษาผังเมืองรวมจังหวัด
 อ่างทองเสร็จแล้ว และอยู่ในระหว่างเสนอผู้ว่าราชการจังหวัดอ่างทอง เพื่อโปรดพิจารณา ลงนามส่งกรมโยธาธิการและผังเมือง เพื่อจะได้นำร่างกฎกระทรวงฯ เข้าสู่ขั้นตอนการ
 ปรับปรุงแก้ไขตามพระราชบัญญัติการผังเมืองต่อไป

**มติที่ประชุม**  รับทราบ

/ระเบียบวาระที่ 4...

**ระเบียบวาระที่ 4 เรื่องเพื่อทราบ**

 **4.๑** **รายงานภาวะเศรษฐกิจการเงินการคลังของจังหวัดอ่างทอง**

**คลังจังหวัดอ่างทอง** **ภาวะเศรษฐกิจจังหวัดอ่างทอง เดือนกรกฎาคม 2559**

 **โครงสร้างทางเศรษฐกิจของจังหวัดอ่างทอง** ขึ้นอยู่กับด้านเกษตรกรรม
 ด้านอุตสาหกรรมและด้านการค้าเป็นสำคัญ **เศรษฐกิจโดยรวมของจังหวัดอ่างทอง** เดือนกรกฎาคม 2559 อยู่ในภาวะหดตัว เมื่อเทียบกับเดือนเดียวกันของปีก่อน พิจารณาจาก
 **ด้านอุปทาน**

 **ภาคเกษตรกรรม** โดยรวมอยู่ในภาวะหดตัว พิจารณาจาก

  **สาขาการเกษตร** หดตัวคิดเป็นร้อยละ -29.8 เป็นผลจากผลผลิตข้าว และกล้วยน้ำว้า
 โดย มูลค่าผลผลิตข้าว หดตัวร้อยละ -97.8 เมื่อเทียบกับช่วงเดือนเดียวกันของปีก่อน ตามปริมาณผลผลิตที่ลดลงจากสภาพอากาศที่แห้งแล้ง ปริมาณน้ำมีน้อย เกษตรกรจึงลด
 ปริมาณการเพาะปลูกพืชลง

  **สาขาปศุสัตว์** หดตัวคิดเป็นร้อยละ -29.7 พิจารณาจากมูลค่าโค มูลค่ากระบือ และ
 มูลค่าสุกร หดตัวคิดเป็นร้อย-62.0 -100.0 และ -21.6 ตามลำดับ

 **สาขาประมง** หดตัวคิดเป็นร้อยละ -22.4 จากมูลค่าสัตว์น้ำจืดจากการเพาะเลี้ยง และ
 มูลค่าสัตว์น้ำจืดจากธรรมชาติ หดตัวคิดเป็นร้อยละ -20.7 และ -48.1 ตามลำดับ จากปริมาณน้ำที่มีน้อยเกษตรกรจึงลดปริมาณการเพาะเลี้ยงปลาลง

 **ภาคอุตสาหกรรม** โดยรวมอยู่ในภาวะขยายตัว พิจารณาจาก

  **สาขาอุตสาหกรรม** ขยายตัว พิจารณาจากปริมาณการใช้ไฟฟ้าด้านอุตสาหกรรม ขยายตัว คิดเป็นร้อยละ 22.7 เมื่อเทียบกับช่วงเดือนเดียวกันของปีก่อน เนื่องจากผู้ประกอบการ
 เพิ่มกำลังการผลิต

 **ภาคบริการ**

 **สาขาการบริการและการท่องเที่ยว** หดตัว จากภาษีมูลค่าเพิ่มหมวดโรงแรมและ
 ภัตตาคาร หดตัวคิดเป็นร้อยละ -49.2 เมื่อเทียบกับช่วงเดือนเดียวกันของปีก่อน หดตัว ต่อเนื่องจากเดือนก่อนหน้าที่หดตัวคิดเป็นร้อยละ -8.0

 **ด้านอุปสงค์**

 **การบริโภคภาคเอกชน**  ขยายตัว พิจารณาจากจำนวนรถจักรยานยนต์จดทะเบียนใหม่
 และภาษีมูลค่าเพิ่ม ขยายตัวคิดเป็นร้อยละ 6.5 และ 8.9 ตามลำดับ เมื่อเทียบกับช่วง
 เดือนเดียวกันของปีก่อน

  **การลงทุนภาคเอกชน** ขยายตัว พิจารณาจากสินเชื่อสำหรับการลงทุน ขยายตัวคิดเป็น
 ร้อยละ 6.4 เมื่อเทียบกับช่วงเดือนเดียวกันของปีก่อน

  **การใช้จ่ายภาครัฐ** หดตัวคิดเป็นร้อยละ -29.4 จากการเบิกจ่ายเงินงบประมาณ จำนวน 209.8 ล้านบาท ต่ำกว่าเดือนเดียวกันของปีก่อน จำนวน 187.2 ล้านบาท การเบิกจ่าย
 รายจ่ายลงทุน จำนวน 61.1 ล้านบาท ต่ำกว่าเดือนเดียวกันของปีก่อน จำนวน 75.2
 ล้านบาท การเบิกจ่ายรายจ่ายประจำ จำนวน 148.8 ล้านบาท ต่ำกว่าเดือนเดียวกันของ ปีก่อน จำนวน 12.0 ล้านบาท

 **เสถียรภาพทางเศรษฐกิจ**

 **ด้านการเงิน** ปริมาณเงินฝากธนาคารพาณิชย์และปริมาณสินเชื่อธนาคารพาณิชย์โดยรวม ขยายตัว โดยปริมาณ เงินฝากธนาคารพาณิชย์ ขยายตัวคิดเป็นร้อยละ 6.2 จากเงินฝาก จ่ายคืนเมื่อทวงถาม เงินฝากออมทรัพย์ และเงินฝากประจำ ส่วนปริมาณสินเชื่อของ
 ธนาคารพาณิชย์ ขยายตัวคิดเป็นร้อยละ 8.0 จากสินเชื่อประเภทเงินเบิกเกินบัญชี
 เงินให้กู้ และตั๋วเงิน

  **ด้านระดับราคา** ดัชนีราคาผู้บริโภคของจังหวัดอ่างทอง เดือนกรกฎาคม 2559 เท่ากับ
 109.9 หรือเพิ่มขึ้น คิดเป็นร้อยละ 4.3 เมื่อเทียบกับเดือนเดียวกันของปีก่อน จากดัชนี
 หมวดอาหารและเครื่องดื่ม สูงขึ้นร้อยละ 4.3 ดัชนีหมวดอื่น ๆ ไม่ใช่อาหารและเครื่องดื่ม สูงขึ้นร้อยละ 1.5 ส่วนดัชนีราคาผู้ผลิต เท่ากับ 102.3 หรือลดลงคิดเป็นร้อยละ -0.8
 เมื่อเทียบกับเดือนเดียวกันของปีก่อน จากดัชนีหมวดผลิตภัณฑ์อุตสาหกรรม ลดลงร้อยละ -0.9 หมวดผลิตภัณฑ์จากเหมือง ลดลงร้อยละ -12.3

 **ด้านการจ้างงาน** เพิ่มขึ้น พิจารณาจากจำนวนการจ้างงาน และจำนวนลูกจ้างในระบบ
 ประกันสังคม เพิ่มขึ้น คิดเป็นร้อยละ 2.5 และ 4.5 ตามลำดับ

**ภาวะการคลังจังหวัดอ่างทอง เดือนกรกฎาคม 2559**

 **ภาวะการคลังของจังหวัดอ่างทอง** เดือนกรกฎาคม 2559 จังหวัดอ่างทองขาด ดุลงบประมาณ จำนวน -139.1 ล้านบาท หรือคิดเป็นร้อยละ -66.3 พิจารณาจาก

 **ด้านรายได้** จังหวัดอ่างทอง จัดเก็บรายได้สุทธิ จำนวน 70.7 ล้านบาท สูงกว่า
 ช่วงเดือนเดียวกันของปีก่อน จำนวน 21.1 ล้านบาท หรือคิดเป็นร้อยละ 42.6

  **ด้านรายจ่าย** จังหวัดอ่างทองมีการเบิกจ่ายเงินงบประมาณทั้งสิ้น จำนวน
 209.8 ล้านบาท ต่ำกว่าช่วงเดือนเดียวกันของปีก่อน จำนวน 87.2 ล้านบาท หรือคิด
 เป็นร้อยละ 29.4 จากการเบิกจ่ายรายจ่ายลงทุน จำนวน 61.1 ล้านบาท ต่ำกว่าช่วง
 เดือนเดียวกันของปีก่อน หรือคิดเป็นร้อยละ -55.2 การเบิกจ่ายงบรายจ่ายประจำ
 จำนวน 148.8 ล้านบาท ต่ำกว่าช่วงเดือนเดียวกันของปีก่อน หรือคิดเป็นร้อยละ -7.5

 **แนวโน้มภาวะเศรษฐกิจจังหวัดอ่างทอง ปี 2559**

 **เศรษฐกิจจังหวัดอ่างทอง ปี 2559**

 คาดว่าจะหดตัวในอัตราร้อยละ -1.6 ต่อเนื่องจากที่หดตัวร้อยละ -1.4 ในปีที่ผ่านมา
 (โดยมีช่วงการคาดการณ์ที่ร้อยละ (-2.2) – (-0.8)) โดยมีแรงขับเคลื่อนจาก

 **ด้านอุปทาน**มีแนวโน้มลดลงเมื่อเทียบกับปี 2558 จากปริมาณผลผลิตภาค
 เกษตรกรรมที่ลดลง เนื่องจากผลกระทบจากภัยแล้งที่รุนแรงกว่าเดิม กอร์ปกับรัฐบาลมี
 นโยบายและขอความร่วมมือให้เกษตรกรงดปลูกข้าวนาปรัง ส่งผลให้ผลผลิตที่ออกสู่ตลาด ลดลง ส่วนด้านราคาผลผลิตปรับตัวสูงขึ้นตามคุณภาพและกลไกทางการตลาด ส่วนการ
 ผลิตภาคอุตสาหกรรม ภาคบริการ และการบริโภคภาคเอกชน ขยายตัวต่อเนื่อง

 **ด้านอุปสงค์** จังหวัดอ่างทองมีแนวโน้มดีขึ้นจากการใช้จ่ายภาครัฐ ตาม
 งบประมาณที่ได้รับ และการเบิกจ่ายที่มีประสิทธิภาพ ด้านการบริโภคภาคเอกชน และ
 การลงทุนภาคเอกชนมีแนวโน้มเพิ่มขึ้น

 /สำหรับเสถียรภาพ...

  **สำหรับเสถียรภาพเศรษฐกิจภายในจังหวัด** คาดว่าอัตราเงินเฟ้อทั่วไปในปี
 2559 จะอยู่ที่ร้อยละ 0.8 ต่อปี (โดยมีช่วงคาดการณ์ที่ร้อยละ (0.2 – 1.3 ต่อปี)
 ปรับตัวดีขึ้นจากปีก่อนที่ระดับร้อยละ -1.0 จากแรงผลักที่สำคัญจากราคาสินค้าอุปโภค และราคาน้ำมันที่คาดว่าจะทยอยปรับตัวลดลงตามราคาน้ำมันในตลาดโลก

**มติที่ประชุม** รับทราบ

 **4.๒ รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง**

**พัฒนาการจังหวัดอ่างทอง** การยกระดับผลิตภัณฑ์อ่างทองสู่ตลาดโลก มีการพัฒนาบรรจุภัณฑ์ ประกอบด้วย ตุ๊กตา ชาววัง อำเภอป่าโมก กลอง อำเภอป่าโมก , จักสาน อำเภอโพธิ์ทอง งบประมาณยุทธศาสตร์จังหวัด เป็นเงิน 1,400,000 บาท (หนึ่งล้านสี่แสนบาท)

 การจำหน่ายสินค้าและผลิตภัณฑ์ (OTOP)

 1. การจัดงาน “รำลึก 110 ปี เสด็จประพาสต้นเมืองอ่างทอง” ระหว่างวันที่ 5 – 9
 สิงหาคม 2559 ณ บริเวณหน้าศาลางกลางจังหวัดอ่างทอง ยอดจำหน่ายสินทั้งสิ้น 3,035,760 บาท
 (สามล้านสามหมื่นห้าพันเจ็ดร้อยหกสิบบาทถ้วน) แยกเป็น

 - ผลิตภัณฑ์ชุมชน (OTOP) ประกอบด้วย จังหวัดอ่างทอง จังหวัดสิงห์บุรี จังหวัดลพบุรี
 และจังหวัดชัยนาท จำนวน 62 ร้าน ยอดจำหน่าย 934,160 บาท (เก้าแสนสามหมื่นสี่พันหนึ่ง
 ร้อยหกสิบบาทถ้วน)

 - ตลาดย้อนยุค จำนวน 45 ร้าน ยอดจำหน่าย 1,432,500 บาท (หนึ่งล้านสี่แสนสาม หมื่นสองพันห้าร้อยบาทถ้วน)

 - ร้านค้าเอกชน จำนวน 76 ร้าน ยอดจำหน่าย 669,100 บาท (หกแสนหกหมื่นเก้าพัน หนึ่งร้อยบาทถ้วน)

 2. การจัดงาน “ศิลปาชีพ ประทีปไทย OTOP ก้าวไกลด้วยพระบารมี” ระหว่างวันที่
 11 – 20 สิงหาคม 2559 ณ อมแพ็คเมืองทองธานี อำเภอปากเกร็ด จังหวัดนนทบุรี จำนวน 20 บูธ ยอดจำหน่าย ณ วันที่ 15 สิงหาคม 2559 จำนวน 1,213,800 บาท (หนึ่งล้านสอง
 แสนหนึ่งหมื่นสามพันแปดร้อยบาทถ้วน)

**มติที่ประชุม** รับทราบ

 **๔.๓ ผลการจดทะเบียนธุรกิจและงานส่งเสริมด้านการตลาด**

**พาณิชย์จังหวัดอ่างทอง** **1.การจดทะเบียนธุรกิจ (ทิศทางการค้าการลงทุน) รายงานผลการจดทะเบียน เดือนมิถุนายน เทียบกับเดือนกรกฎาคม 2559**

 **ประจำเดือนมิถุนายน 2559**

 การจดทะเบียนจัดตั้งใหม่ จำนวน 7 ราย ทุนจดทะเบียน 8,100,000.00 บาท
การยกเลิกกิจการ 1 ราย ทุนจดทะเบียน 1,000,000.00 บาท

 **ประจำเดือนกรกฎาคม 2559**

 การจดทะเบียนจัดตั้งใหม่ จำนวน 5 ราย ทุนจดทะเบียน 3,600,000.00 บาท

 การยกเลิกกิจการ 4 ราย ทุนจดทะเบียน 4,200,000.00 บาท

 เปรียบเทียบผลต่างระหว่างเดือนมิถุนายนกับเดือนกรกฎาคม 2559 การจดทะเบียนจัดตั้งใหม่ 2 ราย ทุนจดทะเบียน 4,500,000.00 บาท

 /ธุรกิจที่จดทะเบียน...

 **ธุรกิจที่จดทะเบียนจัดตั้งในเดือนกรกฎาคม 2559 จำนวน 5 ราย เงินทุน รวม 3,600,000 บาทดังนี้**

 **1.1 บริษัทจำกัด จำนวน 1 ราย** คือ

 บริษัท ธาริน แอพไพรซัล จำกัด ทุนจดทะเบียน 1,000,000 บาท
 ตั้งอยู่เลขที่ 2/2 หมู่ที่ 5 ต.ย่านซื่อ อ.เมืองอ่างทอง จ.อ่างทอง

 **1.2 ห้างหุ้นส่วนจำกัด จำนวน 4 ราย** ดังนี้

 1) ห้างหุ้นส่วนจำกัด เจ.พี.พี อินเตอร์กรุ๊ป ทุนจดทะเบียน 1,000,000.00 บาท ตั้งอยู่เลขที่ 63/3 หมู่ที่2 ต.บ้านรี อ.เมือง อ่างทอง จ.อ่างทอง

 2) ห้างหุ้นส่วนจำกัด พี.พี.ก่อสร้าง ทุนจดทะเบียน 1,000,000.00 บาท ตั้งอยู่เลขที่ 9/35 หมู่ที่ 5 ต.บ้านอิฐ อ.เมืองอ่างทอง จ.อ่างทอง

 3) ห้างหุ้นส่วนจำกัด นกเจริญก่อสร้างทุนจดทะเบียน 500,000.00 บาท
 ตั้งอยู่เลขที่ 43 หมู่ที่ 4 ต.หลักแก้ว อ.วิเศษชัยชาญ จ.อ่างทอง

 4. ห้างหุ้นส่วนจำกัด มิสเตอร์ พลัส 2016 ทุนจดทะเบียน 100,000.00 บาท ตั้งอยู่เลขที่ 82 หมู่ที่ 3 ต.ย่านซื่อ

 อ.เมืองอ่างทอง จ.อ่างทอง

 **1.3 ทุนจดทะเบียนสูงสุด**

 ทุนจดทะเบียนสูงสุด คือ 1,000,000 มีจำนวน 3 ราย ดังนี้

 1. มีวัตถุประสงค์เพื่อประกอบกิจการรับเหมาก่อสร้าง

 2. มีวัตถุประสงค์เพื่อประกอบกิจการจำหน่ายเครื่องสำอาง

 3. มีวัตถุประสงค์เพื่อประกอบกิจการตัวแทนและนายหน้า อสังหาริมทรัพย์

 **บทวิเคราะห์**

 จำนวนธุรกิจจดทะเบียนจัดตั้ง (ใหม่) เดือนกรกฎาคม 2559 มี ปริมาณลดลง (ร้อยละ 28.57)เมื่อเทียบกับเดือนมิถุนายนที่ผ่านมา
 เนื่องจากเศรษฐกิจชะลอตัว และเมื่อเปรียบเทียบกับปี 2558 ในช่วงเวลา เดียวกันการลงทุนลดลงเช่นกัน

 **2. การสนับสนุนผู้ประกอบการด้านการตลาด**

 การส่งเสริมและสนับสนุนด้านการตลาดให้กับกลุ่มผู้ประกอบการเข้า ร่วมงานแสดงและจำหน่ายสินค้าที่หน่วยราชการอื่นจัดขึ้นเดือนกรกฎาคม 2559 จำนวน 4 งาน ดังนี้

 1) นำผู้ประกอบการเข้าร่วมงานแสดงและจำหน่ายสินค้างาน
 “โครงการยกระดับการผลิต แปรรูป และการตลาดสินค้าอาหารปลอดภัย” ระหว่างวันที่ 7 - 11 กรกฎาคม 2559 ณ ห้างสรรพสินค้าโรบินสัน
 ศรีสมาน จังหวัดนนทบุรี มูลค่ายอดจำหน่าย 380,840 บาท 2) นำผู้ประกอบการเข้าร่วมงานแสดงและจำหน่ายสินค้างาน “พิษณุโลก อินโดไซน่าแฟร์” ระหว่างวันที่ 16 – 20 กรกฎาคม 2559
 ณ ศูนย์การค้าเซ็นทรัลพลาซ่า สาขาอุดรธานี มูลค่ายอดจำหน่าย 50,000 บาท มูลค่ายอดสั่งซื้อ 80,000 บาท รวมทั้งสิ้น 130,000 บาท

/3) นำผู้ประกอบการ…

 3) นำผู้ประกอบการเข้าร่วมงานแสดงและจำหน่ายสินค้างาน
 “Organic & Natural EXPO 2016” ระหว่างวันที่ 28 - 31 กรกฎาคม 2559 ณ Plenary Hall 1 - 3 ศูนย์ประชุมแห่งชาติสิริกิติ์ กรุงเทพฯ ยอดจำหน่าย
 70,000 บาท มูลค่ายอดสั่งซื้อ 300,000 บาท รวมทั้งสิ้น 370,000 บาท

 4) นำผู้ประกอบการเข้าร่วมงานแสดงและจำหน่ายสินค้างาน
 “เจ้าพระยา-ป่าสักแฟร์ ครั้งที่ 13” ระหว่างวันที่ 28 กรกฎาคม – 2 สิงหาคม 2559
 ณ ศูนย์การค้าเจ เจ มอลล์ เขตจตุจักร กรงเทพฯ ยอดจำหน่าย 633,040 บาท
 มูลค่ายอดสั่งซื้อ 64,700 บาท รวมทั้งสิ้น 697,740 บาท

 **3. การลดค่าครองชีพ : โครงการธงฟ้าราคาประหยัดลดค่าครองชีพ**

 ได้ดำเนินการจัดงานธงฟ้าราคาประหยัดในจังหวัดอ่างทอง ในวันที่ 1
 สิงหาคม 22559 ณ ตลาดเทศบาลตำบลวัดเกษไชโย อำเภอไชโย จังหวัด
 อ่างทอง โดยนำสินค้าธงฟ้าราคาประหยัดไปจำหน่ายเพื่อลดค่าครองชีพประชาชน (ข้าวหอมมะลิ ข้าวกล้องแดง ปลากระป่อง น้ำยาล้างจาน น้ำยาปรับ ผ้านุ่ม
 ผงซักฟอก มาม่า น้ำปลารสทิพย์) มีประชาชนเข้าร่วมงาน 800 – 1,000 คน มียอดจำหน่าย 107,251 บาท สามารถลดค่าครองชีพได้ 26,812.75 บาท
 (เฉลี่ยร้อยละ 25)

**มติที่ประชุม** รับทราบ

 **๔.๔ การขออนุญาตโรงงาน**

**อุตสาหกรรมจังหวัด ความเคลื่อนไหวการลงทุนภาคอุตสาหกรรมประจำเดือนกุมภาพันธ์ พ.ศ.๒๕๕9**

 ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 16 เดือน สิงหาคม พ.ศ. 2559 จำนวนทั้งสิ้น 440 โรงงาน เงินลงทุนรวม
 74,400,571,044 บาท และมีจำนวนคนงาน 7,811 คน โดยจำแนกออกเป็น
 จำพวกโรงงานตามพระราชบัญญัติโรงงาน พ.ศ. 2535 ได้ดังนี้

**จำพวกที่ 1** จำนวนโรงงาน 32 โรงงาน จำนวนเงินลงทุน 25,122,500 บาท

จำนวนคนงาน 192 คน

**จำพวกที่ 2** จำนวนโรงงาน 41 โรงงาน จำนวนเงินลงทุน 73,213,400 บาท

จำนวนคนงาน 340 คน

**จำพวกที่ 3** จำนวนโรงงาน 367 โรงงาน จำนวนเงินลงทุน 74,330,062,644 บาท

จำนวนคนงาน 7,248 คน

 **ความเคลื่อนไหวการลงทุนอุตสาหกรรมที่สำคัญของจังหวัดในเดือนนี้ ประกอบด้วย** 1. สาขาอุตสาหกรรมที่มีการลงทุนมากที่สุดของจังหวัดในเดือนนี้ ได้แก่

 - อุตสาหกรรมการเกษตร ประกอบด้วยการผลิต สีข้าว เป็นหลัก เช่น สีข้าวชนิด แยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ดพันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 55 โรงงาน
 เงินลงทุน 57,443.613 ล้านบาท คนงาน 870 คน

 - อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก เช่น
 กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึง

/การเตรียมวัสดุ...

 การเตรียมวัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์ ตามลำดับ ปัจจุบันมีจำนวนโรงงานทั้งสิ้น 52 โรงงาน เงินลงทุน 333.513
 ล้านบาท คนงาน 668 คน

 - อุตสาหกรรมไม้และผลิตภัณฑ์จากไม้ประกอบด้วยการผลิต ที่เกี่ยวกับไม้เป็น
 หลักเช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้
 จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมี
 จำนวนโรงงานทั้งสิ้น 51 โรงงาน เงินลงทุน 734.439 ล้านบาท คนงาน 551 คน

 2. ภาวการณ์ลงทุนด้านอุตสาหกรรมในจังหวัด

 ผลจากการพิจารณาข้อมูลการลงทุนอุตสาหกรรมในเดือนนี้เปรียบเทียบกับช่วง
 ระยะเวลาเดียวกันในปีก่อนพบว่า อัตราการขยายตัวของจำนวนโรงงานที่ได้รับอนุญาต
 ใหม่ ลดลง

  **การอนุญาตประกอบกิจการโรงงานระหว่างวันที่ 1 กรกฎาคม – 31 สิงหาคม 2559**

 - ไม่มี -

 **การอนุญาตขยายโรงงานระหว่างวันที่ 1 มีนาคม – 25 มีนาคม 2559**

 - ไม่มี -

 **การแจ้งเลิกกิจการ/การจำหน่ายทะเบียนโรงงาน**

1. นายสุชาติ ฉัตรชัยรัตน์

 บ้านเลขที่ 73 หมู่ 3 ต.ศาลเจ้าโรงทอง อ.วิเศษชัยชาญ จ.อ่างทอง

 ประเภทอุตสาหกรรม ทำเครื่องกระเบื้องเคลือบ

 เงินลงทุน 1,130,000 บาท จำนวนคนงาน 8 คน

 2. บริษัท ศรีภูมิการโยธา จำกัด

 บ้านเขที่หมู่ 13 ต.บางจักร อ.วิเศษชัยชาญ จ.อ่างทอง

 ประเภทอุตสาหกรรม ดูดทราย และขุดตักดินหรือทรายในที่ดินกรรมสิทธิ์

 เงินลงทุน 65,000,000 บาท จำนวนคนงาน 14 คน

 หมายเหตุ

 โรงงานจำพวกที่ 1 ได้แก่ โรงงานประเภท ชนิด และขนาด ที่สามารถประกอบ กิจการโรงงานได้ทันที

 โรงงานจำพวกที่ 2 ได้แก่ โรงงานประเภท ชนิด และขนาด ที่เมื่อจะประกอบ
 กิจการโรงงาน ต้องแจ้งให้ผู้ อนุญาตทราบก่อน

 โรงงานจำพวกที่ 3 ได้แก่ โรงงานประเภท ชนิด และขนาดที่การตั้งจะต้องได้รับรับอนุญาตก่อนจึงจะ ดำเนินการ

**มติที่ประชุม** รับทราบ

**4.5 การเชื่อมโยงความร่วมมือกับสมาพันธ์ SME ไทย**

**ประธาน** มอบสมาพันธ์เอสเอ็มอี จังหวัดอ่างทอง

**ประธานสมาพันธ์เอสเอ็มอีจังหวัดอ่างทอง** ตามที่สมาพันธ์เอสเอ็มอีไทย ได้แต่งตั้งประธานภาค ประธานจังหวัด
กรรมการที่ปรึกษา และกรรมการสมาพันธ์ SME ส่วนภูมิภาค สำหรับประธานจังหวัดอ่างทอง นายสุรินทร์ ฉัตรศิริกุล

 ปัจจุบันสมาพันธ์ SME ไทยมีการสร้างเครือข่ายการภาคีของสมาพันธ์
 จากส่วนกลางไปยังจังหวัดต่างๆ ทั่วประเทศแล้วกว่า 40 จังหวัด และมีการรวมเครือข่าย สมาชิกในระดับภาคแล้ว 2 ภาค ได้แก่ ภาคเหนือ และภาคตะวันออกเฉียงเหนือ ส่วน
 ภาคกลาง ภาคตะวันออก ภาคตะวันตก และภาคใต้ คาดว่าจะขยายให้แล้วเสร็จภายใน
 กลางปีนี้ เพื่อรองรับแผนการขยายความร่วมมือในการพัฒนาและยกระดับขีด
 ความสามารถ ให้กับผู้ประกอบการธุรกิจเอสเอ็มอี โดยในวันที่ 20-21 กุมภาพันธ์นี้จะจัด ประชุมสมาพันธ์ SME ไทยสัญจร ครั้งที่ 2 ณ ไร่ทองสมบูรณ์ จังหวัดนครราชสีมา เพื่อให้ คณะกรรมการบริหารทุกระดับได้มีโอกาสเข้าร่วมสรุปทิศทางของสมาพันธ์และร่วมกันวาง แผนการดำเนินงานเพื่อให้บรรลุเป้าหมายต่อไป

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 **- ไม่มี –**

**ระเบียบวาระที่ ๖ เรื่องอื่นๆ**

 **- ไม่มี -**

**ปิดประชุมเวลา** 15.0๐ น.

 (ลงชื่อ) นางสาวสุธีรา บุญประดิษฐ์ ผู้จดรายงานการประชุม

 พนักงานวิเคราะห์นโยบายและแผน

 (ลงชื่อ) นางสาววีรวรรณ จันทนเสวี ผู้ตรวจรายงานการประชุม

 ผู้อำนวยการกลุ่มงานยุทธศาสตร์และข้อมูลเพื่อการพัฒนาจังหวัด